CELEX: 62019TN0164
Language: da
Date: 2019-03-14 00:00:00
Title: Sag T-164/19: Sag anlagt den 14. marts 2019 — AQ mod eu-LISA

13.5.2019   
            
            
               DA
            
            
               Den Europæiske Unions Tidende
            
            
               C 164/57
            
         
      Sag anlagt den 14. marts 2019 — AQ mod eu-LISA
      (Sag T-164/19)
      (2019/C 164/60)
      Processprog: engelsk
      
         Parter
      
      
         Sagsøger: AQ (ved advokaterne L. Levi og N. Flandin)
      
         Sagsøgt: Det Europæiske Agentur for den Operationelle Forvaltning af Store IT-Systemer inden for Området med Frihed, Sikkerhed og Retfærdighed (eu-LISA)
      
         Sagsøgerens påstande
      
      
                  —
               
               
                  Annullation af eu-LISA’s afgørelse af 8. maj 2018, som bringer sagsøgerens ansættelseskontrakt ved eu-LISA til ophør uden varsel samt, om fornødent, af eu-LISA’s afgørelse af 4. december 2018 om afslag på sagsøgerens klage.
               
            
                  —
               
               
                  Sagsøgte tilpligtes at betale en erstatning for den skade, sagsøgeren har lidt.
               
            
                  —
               
               
                  Det Europæiske Agentur for den Operationelle Forvaltning af Store IT-Systemer inden for Området med Frihed, Sikkerhed og Retfærdighed tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren fremført seks anbringender.
      
                  1.
               
               
                  Første anbringende om processuel ulovlighed og tilsidesættelse af retten til forsvar og navnlig af retten til at blive hørt.
               
            
                  2.
               
               
                  Andet anbringende om tilsidesættelse af artikel 16 og artikel 48 i ansættelsesvilkårene for de øvrige ansatte i Den Europæiske Union.
               
            
                  3.
               
               
                  Tredje anbringende om tilsidesættelse af begrundelsespligten.
               
            
                  4.
               
               
                  Fjerde anbringende om tilsidesættelse af omsorgspligten.
               
            
                  5.
               
               
                  Femte anbringende om tilsidesættelse af artikel 31 og artikel 34 i Den Europæiske Unions charter om grundlæggende rettigheder.
               
            
                  6.
               
               
                  Sjette anbringende om magtmisbrug.